*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2020. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai (Tiesu administrācijai) uzņemties papildu saistības un īstenot projektu, piesaistot finansējumu no ārvalstu finanšu instrumenta"**

1. Pieņemt zināšanai iesniegto informatīvo ziņojumu.

2. Atļaut Tieslietu ministrijai (Tiesu administrācijai) uzņemties papildu valsts budžeta ilgtermiņa saistības projekta ''Tieslietu sistēmas konsolidācija Armēnijā'' īstenošanai Eiropas Kaimiņattiecību instrumenta (*European Neighbourhood Instrument*) ietvaros.

3. Šā protokollēmuma 2. punktā minētā projekta ieviešanai nepieciešamo finansējumu (priekšfinansējumu) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

4. Tieslietu ministrijai, lai nodrošinātu šā protokollēmuma 2. punktā minētā projekta īstenošanu, normatīvajos aktos noteiktā kārtībā sagatavot un iesniegt Finanšu ministrijā pieprasījumu par apropriācijas izmaiņām.

5. Tieslietu ministrijai pēc īstenotā projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Ministru prezidenta biedrs,

tieslietu ministrs Jānis Bordāns